Uznesenia  
Mestského zastupiteľstva v Spišskej Belej  
zo dňa  10. júna  2010

Mestské zastupiteľstvo v Spišskej Belej na svojom rokovaní dňa 10.06.2010 prijalo nasledovné uznesenie:

uznesenie  č.   89/2010

Mestské zastupiteľstvo v Spišskej Belej na svojom zasadnutí dňa 10.6.2010 prijalo nasledovné uznesenie:    
a) berie na vedomie informáciu primátora mesta o priebehu povodne (záplav) v Spišskej Belej dňa 3.-4.6.2010 (písomná správa tvorí prílohu tohto uznesenia)  
b) schvaľuje prijatie nasledovných opatrení na odstraňovania následkov povodne a preventívnych opatrení zameraných na ochranu pred povodňami :  
Opatrenie č. 1  
podľa § 3 ods. 4  zákona č. 369/1990 Zb. o obecnom zriadení v znení neskorších predpisov a VZN mesta č. 2/2007 o poskytovaní sociálnej pomoci  na poskytnutie finančnej výpomoci z rozpočtu mesta rodinám postihnutým záplavami dňa 4.6.2010, ktorých obydlia (rodinné domy) zostali neobývateľné:   
1. František Kňazovický,  Popradská 44, Spišská Belá vo výške 1000,- EUR  
2. Verona Galliková,  Popradská 42, Spišská Belá   vo výške 750,- EUR  
2. Veronika Galliková,  Popradská 42, Spišská Belá  vo výške  250,- EUR  
3. Viera Mazureková. Popradská 46, Spišská Belá vo výške 1000,- EUR

Opatrenie č. 2  
Vyhlásenie verejnej zbierky na pomoc 3 rodinám z ul. Popradskej 42, 44, 46 zo Strážok, ktoré boli výrazne postihnuté povodňou dňa 4.6.2000

Opatrenie č. 3  
Poukázanie finančného príspevku z rozpočtu mesta do Fondu Solidarity, ktorý zriadilo ZMOS na pomoc obciam a mestám postihnutým povodňami - účet fondu č: 1802326015/5600 (výška príspevku sa určí na najbližšom zasadnutí MsZ)

Opatrenie č. 4  
Osadiť nový železný rošt na povrchovú vodu vedľa štátnej cesty 1/67 pri nákladnej železničnej stanici v Sp. Belej so zaústením do novej dažďovej kanalizácie na Športovej ulici ? s cieľom predísť vytápaniu domov a odviezť vodu z ul. SNP do novej dažďovej kanalizácie na Športovej ulici ? vrátane prepojenia kanalizačných šácht s cieľom neodvádzať vodu do spláškovej kanalizácie na Kúpeľnej, ulici ale do novej dažďovej kanalizácie na Športovej ulici. Následne prepojiť spláškovú kanalizáciu z ul. SNP, ktorá dnes ústí do kanalizácie na Kúpeľnej ulici pri dome č. 16, do novovybudovanej spláškovej kanalizácie na Športovej ulici (tá sa ide vybudovať v rámci schváleného projektu EÚ) s novým samostatným kanalizačným privádzačom priamo do čistiarne odpadových vôd, čím sa odľahčí splášková kanalizácia na Kúpeľnej ulici. Následne spláškovú kanalizáciu z Kúpeľnej ulice, ktorá dnes prechádza cez Novú ulicu a ústí do spláškovej kanalizácie na Hviezdoslavovej ulici, prepojiť do novovybudovanej kanalizácie na ul. S.Webera (tá sa vybuduje v roku 2011) a ktorá bude priamo zaústená do nového kanalizačného zberača zaústeného do čističky, ktorý sa ide vybudovať v rámci už schváleného projektu EÚ).

Opatrenie č. 5  
Osadiť nový železný rošt na povrchovú vodu pri križovatke ciest na ul. Partizánska a Hviezdoslavova  v Sp. Belej - s cieľom odviezť vodu do Belianskeho potoka a zabrániť vytápaniu domov na Partizánskej ulici    
   
Opatrenie č. 6  
riešiť odvedenie povrchovej vody za ul. Tatranskou ? za rodinnými domami smerom k štátnej ceste 1/77 zriadiť povrchový kanál (rigol) na odtok povrchovej vody smerom na štátnu cestu (do rigolu vedľa tejto cesty)  a zároveň pri bývalej kolkárni stiahnuť povrchovú vodu, ktorá tečie z polí, pri poslednom dome č. 50   na tejto ulici a okolo nového malého ihriska s umelou trávou to stiahnuť do Beliankeho potoka cez areál bývalej kolkárne.     
   
Opatrenie č. 7  
riešiť odvedenie povrchovej vody za ul. Osloboditeľov ? za rodinnými domami v smere k Slnečnej ulici - zriadiť povrchový kanál (rigol) na odtok povrchovej vody smerom k Slnečnej ulici a následne v prechode medzi ul. Osloboditeľov a Slnečnou ulicou vybudovať dažďový kanál na začiatku so zbernou šachtou a so zaústením do dažďovej kanalizácie na Slnečnej ulici, ktorá vedľa Potravín p. Gemzu je zaústená do Belianskeho potoka.  
   
Opatrenie č. 8  
odporúčať obyvateľom mesta zrealizovať si tzv. Spätné klapky na kanalizačných prípojkách z dôvodu predchádzania vytopenia pivníc a suterénov ich domov z dôvodu preplnenia spláškovej kanalizácie  
   
Opatrenie č. 9  
zriadiť na Mestskom podniku Spišská Belá s.r.o. skládku piesku v adekvátnom množstve ? ako rezervu pre účely budovania ochranných hrádzí    
   
Opatrenie č. 10  
Čo najskôr zrealizovať projekt Výstavby regulácie potoka Čierna voda v Strážkach ? projekt je schválený, bude spolufinancovaný z fondov EÚ - financie sú zabezpečené, prebieha príprava verejného obstarávania na výber zhotoviteľa  
   
Opatrenie č. 11  
Čo najskôr zrealizovať projekt Výstavby regulácie Belianskeho potoka (v hornom a dolnom úseku) ? projekt je schválený, bude spolufinancovaný z fondov EÚ - financie sú zabezpečené, prebieha príprava verejného obstarávania na výber zhotoviteľa  
   
Opatrenie č. 12  
Riešiť odvedenie povrchovej vody za ulicou Nad kaštieľom v Strážky (nová IBV)  ? za novými rodinnými domami - zriadiť povrchový kanál (rigol) za pozemkami týchto RD na odtok vody so zaústením do vybudovanej dažďovej kanalizácie.  
   
Opatrenie č. 13  
Prerokovať so ŽSR ? a prehodnotiť veľkosť priepustu na povrchovú vodu popod železničnú trať pri zastávke v Strážkach ? z dôvodu možnej nedostatočnej kapacity tohto priepustu.  
   
Opatrenie č. 14  
Zabezpečiť materiálno-technické vybavenie členov krízového štábu mesta (nutné oblečenie ? pláštenky, resp.  bundy, obutie ? čižmy a pod.).  
   
Opatrenie č. 15  
Zabezpečiť materiálno-technické vybavenie pre účely ochrany obyvateľov mesta pred povodňami pre Dobrovoľný hasičský zbor Spišská Belá v hodnote do 7000 EUR v termíne bezodkladne (v rozsahu správy v prílohe tohto uznesenia).

c) schvaľuje návrh, podľa ktorého odmeny poslancov za účasť na dnešnom zasadnutí mestského zastupiteľstva v Spišskej Belej budú poukázané na účet vyššie uvedenej verejnej zbierky vyhlásenej mestom.

d) vyjadruje poďakovanie všetkým, ktorí akýmkoľvek spôsobom pomáhali pri predchádzaní a zmiernení následkov uvedenej povodne v Spišskej Belej  dňa 3.- 4.6.2010 a následne prispeli k odstraňovaniu jej následkov.

      V Spišskej Belej, dňa 11.6.2010                                 JUDr. Štefan Bieľak  
                                                                                       primátor mesta